Purépecha (språk)

Purépecha (p'urhépecha), også kjent som tarasco og porhé, er et språk som snakkes av rundt 120 000 purépechaer i den meksikanske delstaten Michoacán. Man har ikke klart å bevise slektskap med noe annet språk i verden, og det regnes derfor av de fleste som et isolert språk. Selv om det snakkes i Mesoamerika, har purépecha heller ikke mange av de typiske trekka fra det mesoamerikanske språkområdet.

Purépecha var hovedspråket i den tarascanske staten, som eksisterte fram til koloniseringa. Hovedstaden i den tarascanske staten var Pátzcuaro, og byen er fremdeles et viktig sentrum for purépechaene.

Eksterne lenker
 
 Lydopptak av purépecha gjort av lingvisten William Shipley

Isolerte språk
Språk i Mexico
Mesoamerikanske språk
Agglutinerende språk